Αψίδα του Ρικάρντο

Η Αψίδα του Ρικάρντο (Arco di Riccardo) είναι ρωμαϊκή αψίδα, που βρίσκεται στη Τεργέστη.

Κατασκευάστηκε πιθανόν το 33 -32 π.Χ, όταν αυτοκράτορας ήταν ο Οκταβιανός Αύγουστος, και αποτελούσε μια από τις εισόδους της πόλης. Σύμφωνα με άλλη άποψη αποτελούσε μια από τις εισόδους στο ιερό της Κυβέλης. Veneto, Trentino-Alto Adige, Friuli-Venezia Giulia, Emilia-Romagna, Volume 2 di Guida rapida d'Italia, Touring Editore, 2002https://web.archive.org/web/20111014031126/http://www.retecivica.trieste.it/triestecultura/new/itinerari/archeologici/default.asp?pagina=arco (σε μεταγενέστερη σελίδα η θεωρία αυτή δεν αναφέρεται βλ. http://itinerari.comune.trieste.it/itinerario-archeologico/#arco) Πρόκειται για απλή αψίδα χωρίς ιδιαίτερα διακοσμητικά στοιχεία, ύψους 7,2 μ., μήκους 5,3μ. και πάχους 2μ. Μόνο στους δύο πεσσούς (εκ των οποίων μπορεί να δει κανείς μόνο τον αριστερό) υπάρχουν λαξευμένες ραβδώσεις και κιονόκρανα κορινθιακού ρυθμού. Φαίνεται ότι πήρε τη σημερινή της μορφή μεταξύ του 50 και 75 μ.Χ. Elisabetta Mangani, Fernando Rebecchi e Maria Josè Strazzulla, Emilia, Venezie, in Guide archeologiche Laterza, 2ª ed., Roma, Bari, Laterza, 1993, σελ. 273 

Σύμφωνα με το θρύλο πήρε το όνομά της από το Ριχάρδο το Λεοντόκαρδο ο οποίος επιστρέφοντας από τους Αγίους Τόπους φυλακίστηκε στη Τεργέστη. Κατά άλλη άποψη η ονομασία της είναι παραφθορά του Arco del Cardo, καθώς ενδεχομένως από την Αψίδα του Ρικάρντο ξεκινούσε ο cardo massimo (ρωμαϊκός δρόμος που ένωνε την ανατολική με τη δυτική είσοδο σε κάθε ρωμαϊκή πόλη). Υπάρχει τέλος και η θεωρία ότι το όνομα της αψίδας προέρχεται από τον ricario (τίτλος που έφερε ο άρχοντας της πόλης κατά τον Μεσαίωνα) και είχε την έδρα του κοντά στην αψίδα. http://itinerari.comune.trieste.it/itinerario-archeologico/#arco

Παραπομπές



Κατηγορία:Τεργέστη
Κατηγορία:Πύλες (αρχιτεκτονική)